Situaţie disperată la graniţa României, la Vidin. Doctorii luptă cu Covid-19 fără ventilator mecanic și medici ATI.
La Vidin, în Bulgaria, sunt numai 12 paturi pentru bolnavi de COVID pentru 80 de mii de locuitori. La spitalul din Vidin nu există ventilator mecanic pentru respirație artificială și nici medici ATI. De multe ori, medicii sunt nevoiţi să pună diagnosticul de COVID aproape în orb.
La Vidin, în Bulgaria, medicii luptă și cu noul coronavirus, şi cu lipsurile grave din sistemul lor medical. Sunt numai 12 paturi pentru bolnavi de COVID pentru 80 de mii de locuitori.Oricum, sunt inutile. La spitalul din Vidin nu există ventilator mecanic pentru respirație artificială și nici medici ATI. Ivo Gheorghiev, medic bulgar care a făcut facultatea la Craiova, descrie o situație cumplită.Ivo Gheorghiev – medic la Spitalul Vidin: "De multe ori, suntem nevoiţi noi, cei de la urgenţă, să întoarcem oameni acasă, care, după câteva ore, fac rechemare şi deja îi găsim morţi pe unii."Medicul Gheorghiev continuă șirul grozăviilor. De multe ori, el și colegii sunt nevoiţi să pună diagnosticul de COVID aproape în orb.Ivo Gheorghiev – medic la Spitalul Vidin: "S-au interzis testele PCR. Nu se mai fac radiografii în masă. În mare parte, ne obligă să folosim stetoscopul ca punere de diagnostic."Urmăriți Aleph News pe Facebook, Twitter, Youtube și Instagram!